b'\n_START_ARTICLE_\nTyreese\n_START_SECTION_\nSarjakuvassa\n_START_PARAGRAPH_\nTyreese esiintyy ensi kertaa numerossa 7, yhdess\xc3\xa4 tytt\xc3\xa4rens\xc3\xa4 Julien ja t\xc3\xa4m\xc3\xa4n poikayst\xc3\xa4v\xc3\xa4n Chrisin kanssa. Kolmikko saa Rickin ryhm\xc3\xa4lt\xc3\xa4 hyv\xc3\xa4n vastaanoton, ja Tyreese jakaa tarinansa Rickin kanssa. He yst\xc3\xa4vystyv\xc3\xa4t pian ja heist\xc3\xa4 tulee ryhm\xc3\xa4n varsinaiset johtajat. Selvi\xc3\xa4\xc3\xa4, ett\xc3\xa4 Tyreese on entinen koripalloilija, josta on eritt\xc3\xa4in paljon hy\xc3\xb6ty\xc3\xa4 zombien tappamisessa. Tyreesen ja Carolin v\xc3\xa4lit l\xc3\xa4henev\xc3\xa4t, kun taas Tyreesen ja Julien sek\xc3\xa4 Chrisin v\xc3\xa4lit erkanevat teinien suunnitellessa itsemurhaa._NEWLINE_Ryhm\xc3\xa4 l\xc3\xb6yt\xc3\xa4\xc3\xa4 suuren vankilan, jonka he puhdistavat kulkijoista. Sis\xc3\xa4lt\xc3\xa4 he l\xc3\xb6yt\xc3\xa4v\xc3\xa4t nelj\xc3\xa4 el\xc3\xa4v\xc3\xa4\xc3\xa4 vankia; Dexterin, Andrewin, Axelin ja Thomasin. Pian heid\xc3\xa4n kohtaamisensa j\xc3\xa4lkeen Julie ja Chris yritt\xc3\xa4v\xc3\xa4t ampua toisensa, mutta Chris ampuu Julien liian aikaisin. Tyreese l\xc3\xb6yt\xc3\xa4\xc3\xa4 tytt\xc3\xa4rens\xc3\xa4 kuolleena, ja Julie yht\xc3\xa4kki\xc3\xa4 muuttuu kulkijaksi. Chris ampuu t\xc3\xa4m\xc3\xa4n uudestaan, joka saa Tyreesen raivon valtaan. Tyreese kuristaa jo valmiiksi vihaamansa pojan kuoliaaksi Rickin katsellessa. Tyreese valvoo koko y\xc3\xb6n, ja paloittelee teinit polttaen heid\xc3\xa4t tulessa. Ryhm\xc3\xa4 huolestuu Tyreesest\xc3\xa4, vaikkakin t\xc3\xa4m\xc3\xa4 v\xc3\xa4itt\xc3\xa4\xc3\xa4 olevansa t\xc3\xa4ysin kunnossa. Miehen valtavan ja lujan ruumiinrakenteen lis\xc3\xa4ksi Tyreesell\xc3\xa4 on my\xc3\xb6s luja luonne, joka ei v\xc3\xa4h\xc3\xa4st\xc3\xa4 h\xc3\xa4tk\xc3\xa4hd\xc3\xa4. _NEWLINE_Tyreese kohtaa pian vankilan uuden asukin, Michonnen. Pari p\xc3\xa4\xc3\xa4tyy harrastamaan suuseksi\xc3\xa4, joka saa Carolin viilt\xc3\xa4m\xc3\xa4\xc3\xa4n ranteensa auki n\xc3\xa4hty\xc3\xa4\xc3\xa4n koko tilanteen. Rickin ja Tyreesen v\xc3\xa4lit tulehtuvat pahasti kaksikon k\xc3\xa4ydess\xc3\xa4 toistensa kimppuun tilanteen tiimoilta. Rick menett\xc3\xa4\xc3\xa4 tajuntansa, ja her\xc3\xa4tty\xc3\xa4\xc3\xa4n Dale kertoo t\xc3\xa4lle ett\xc3\xa4 Tyreese ja h\xc3\xa4n kuuluvat nyt heid\xc3\xa4n muodostamaan komiteaan, jossa on my\xc3\xb6s Dale ja Hershel._NEWLINE_Rickin, Michonnen ja Glennin kadottua tutkimusmatkallaan Tyreese ottaa ryhm\xc3\xa4n johtajuuden kontolleen. H\xc3\xa4n l\xc3\xa4htee etsim\xc3\xa4\xc3\xa4n ryhm\xc3\xa4\xc3\xa4 yksin, mutta palaa tuloksetta takaisin. T\xc3\xa4m\xc3\xa4n lis\xc3\xa4ksi mies valvoo \xc3\xb6it\xc3\xa4 vankilan porteilla, yhdess\xc3\xa4 Axelin kanssa. Vaikka Tyreese menetti koko entisen el\xc3\xa4m\xc3\xa4ns\xc3\xa4 vain kuukausia aiemmin, h\xc3\xa4n silti jatkaa el\xc3\xa4m\xc3\xa4\xc3\xa4ns\xc3\xa4 sek\xc3\xa4 n\xc3\xa4kee valoisan tulevaisuuden vankilassa._NEWLINE_Rick palaa takaisin vankilaan, yhdess\xc3\xa4 entisien ja uusien tuttavuuksien kanssa. Vankila kuitenkin on t\xc3\xa4ynn\xc3\xa4 kulkijoita porttien oltua auki. Ryhm\xc3\xa4 j\xc3\xa4lleen puhdistaa vankilan kulkijoista. Lori ja Carl ovat peloissaan Rickin kunnosta, ja Tyreese tulistuu t\xc3\xa4lle t\xc3\xa4m\xc3\xa4n tempauksista ja uhkaa heitt\xc3\xa4\xc3\xa4 Rickin ulos mik\xc3\xa4li ei huolehdi perheest\xc3\xa4\xc3\xa4n. Rick l\xc3\xa4htee juuri karanneen Martinezin per\xc3\xa4\xc3\xa4n, ja Tyreese selitt\xc3\xa4\xc3\xa4 Carlille Rickin tehden t\xc3\xa4m\xc3\xa4n vain siksi ett\xc3\xa4 vankilan ihmiset olisivat turvassa._NEWLINE_Rick kertoo, ett\xc3\xa4 Woodbury tulee l\xc3\xb6yt\xc3\xa4m\xc3\xa4\xc3\xa4n vankilan hetken\xc3\xa4 min\xc3\xa4 hyv\xc3\xa4ns\xc3\xa4. Heid\xc3\xa4n ensimm\xc3\xa4inen hy\xc3\xb6kk\xc3\xa4yksens\xc3\xa4 ep\xc3\xa4onnistuu, ja Tyreese kokee olevansa taakka sill\xc3\xa4 ei osaa k\xc3\xa4sitell\xc3\xa4 asetta alkuunkaan. H\xc3\xa4n ly\xc3\xb6tt\xc3\xa4ytyy Michonnen kanssa yhteen, ja he l\xc3\xa4htev\xc3\xa4t mellakkapukuihin sonnustautuneina tappamaan Kuvern\xc3\xb6\xc3\xb6ri\xc3\xa4. He saavat muutaman sotilaan hengilt\xc3\xa4, mutta Tyreese j\xc3\xa4\xc3\xa4 miesten vangiksi._NEWLINE_Kuvern\xc3\xb6\xc3\xb6ri tuo Tyreesen vankilan porteille. Pahoinpidelty Tyreese huutaa ihmisille, etteiv\xc3\xa4t saa avata portteja. Kuvern\xc3\xb6\xc3\xb6ri odottaa hetken vankilan ihmisten mielipidett\xc3\xa4 asiasta, mutta ei saa vastakaikua. Mies sivaltaa Tyreesen niskan poikki Michonnen katanalla, j\xc3\xa4tt\xc3\xa4en t\xc3\xa4m\xc3\xa4n valtavan ruumiin zombien sy\xc3\xb6t\xc3\xa4v\xc3\xa4ksi. Vankilan tuhouduttua Michonne k\xc3\xa4y tappamassa zombiksi muuttuneen Tyreesen samaisella katanallaan.'